# APSTIPRINĀTS

# ar Iepirkumu komisijas

# 2018.gada 21.aprīļa sēdes

# protokolu Nr.1

#

Iepirkums, kas tiek veikts saskaņā ar Publisko iepirkumu likuma 10.pantu.

**NOLIKUMS IEPIRKUMAM**

**“Par bērnu vasaras nometnes Rotto organizēšanu”**

identifikācijas Nr.RPP 2018/8

1. **VISPĀRĪGĀ INFORMĀCIJA**
	1. **Pasūtītājs –** Rīgas pašvaldības policija, Lomonosova iela 12A, Rīga, banka AS ”Luminor Bank ”, kods NDEALV2X, konts LV82NDEA0021800014010. Profila adrese internetā (turpmāk – Interneta vietne) [rpp.riga.lv](http://www.riga.lv). Darba laiks darba dienās no plkst. 8.30 līdz plkst. 17.00, (pusdienu pārtraukums no plkst. 12.00 līdz plkst. 12.30)
	2. **Kontaktpersona:** Gunta Liepiņa, tālr.67037860, fakss 67037895, e-pasts Gunta.Liepiņa@riga.lv vai Kristīne Magazniece, tālr.67037893, e-pasts: Kristīne.Magazniece@riga.lv
	3. **Iepirkuma dokumentu saņemšana.**

Iepirkuma dokumenti (Nolikums ar pielikumiem (turpmāk – Nolikums)) ir brīvi un tieši pieejams lejupielādējot to elektroniskajā formātā no Interneta vietnes **rpp.riga.lv**. Ja ieinteresētais pretendents pieprasa izsniegt Nolikumu drukātā veidā, pasūtītājs to izsniedz ieinteresētajam pretendentam triju darbdienu laikā pēc tam, kad saņemts Nolikuma pieprasījums, ievērojot nosacījumu, ka Nolikuma pieprasījums iesniegts laikus pirms piedāvājuma iesniegšanas termiņa beigām.

* 1. **Papildu informācijas sniegšana**:
		1. Ja ieinteresētais pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
		2. Papildu informāciju pasūtītājs nosūta pretendentam, kas uzdevis jautājumu, un vienlaikus ievieto šo informāciju Interneta vietnē, norādot arī uzdoto jautājumu.
	2. **Piedāvājumu iesniegšana**:
		1. Ieinteresētais pretendents piedāvājumu var iesniegt personīgi vai pa pastu, sākot ar Iepirkuma izsludināšanas dienu, līdz **2018.gada 8.maija plkst. 10.00,** Rīgas pašvaldības policijā, Juridiskajā nodaļā, Lomonosova ielā 12A, Rīgā, LV-1019, 39.kabinetā.
		2. Par iesniegšanas brīdi uzskatāms brīdis, kad pasūtītājs saņem piedāvājumu 1.5.1. punktā norādītajā vietā.
		3. Piedāvājums, kas tiks saņemts pēc norādītā piedāvājuma iesniegšanas termiņa, netiks izskatīts un tiks atdots iesniedzējam neatvērts.
		4. Pretendents sedz izmaksas, kas ir saistītas ar piedāvājuma sagatavošanu un iesniegšanu.
	3. **Prasības piedāvājuma noformējumam un iesniegšanai**:
		1. Piedāvājumu iesniedz 1 (vienā) eksemplārā atbilstoši Nolikuma 1.6.apakšpunkta prasībām.
		2. Cauršūtus dokumentus ievieto vienā aploksnē, kuru aizlīmē un līmējuma vietā parakstās amatpersona vai pilnvarotā persona un aizzīmogo to ar pretendenta zīmogu (ja tāds tiek lietots), uz aploksnes norāda:

|  |
| --- |
| Rīgas pašvaldības policija Lomonosova ielā 12a, Rīgā, LV-1019, Latvija/pretendenta nosaukums, juridiskā adrese, tālrunis/**“Par bērnu vasaras nometnes Rotto organizēšanu”**identifikācijas Nr. RPP 2018/8.**Neatvērt līdz 2018.gada 8.maija plkst.10.00.** |

* + 1. Pretendents rakstveida piedāvājumu noformē tā, lai dokumentus nebūtu iespējams atdalīt. Dokumenta kopuma lapām jābūt numurētām. Cauršuvuma diega vai caurauklojuma auklas galus sasien mezglā. Mezglu uz pēdējās lapas aizmugures neaprakstītajā daļā pielīmē ar papīra uzlīmi, uz kuras norādīts cauršūto un sanumurēto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājumu sagatavo latviešu valodā.
		3. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		4. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar 2000. gada 22.augusta Ministru kabineta noteikumiem Nr.291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums.
		5. Pretendents apliecina piedāvājuma kopiju un iesniegto dokumentu kopiju pareizību atbilstoši 2010.gada 28.septembra Ministru kabineta noteikumiem Nr.916 “Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. Apliecinājums ir šāds: uzraksts “KOPIJA” pirmās lapas augšējā labajā stūrī; uzraksts “KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
		6. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja visi piedāvājuma dokumenti ir cauršūti vai cauraukloti.
		7. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
1. **INFORMĀCIJA PAR IEPIRKUMA PRIEKŠMETU**
	1. Četru slēgtu bērnu vasaras diennakts nometņu organizēšana un vadīšana riska grupas bērniem vecumā no 8 līdz 14 gadiem.
	2. CPV kods 55243000-5.
	3. Līguma izpilde vieta – Latvijas teritorija.
	4. Paredzamais līguma izpildes laiks līdz 2018.gada 5.augustam.
	5. Paredzamā kopējā līguma summa ir EUR 48335.00 (četrdesmit astoņi tūkstoši trīs simti trīsdesmit pieci euro, 00 centi) bez PVN.

**3. PRETENDENTU ATLASE**

3.1.Pretendentu atlases prasības un dokumenti:

|  |  |  |
| --- | --- | --- |
| **Nr. pēc kārtas** | **Atlases prasības** | **Atlases dokumenti** |
| 3.1.1. | Pieteikums dalībai iepirkumā | Pretendents iesniedz parakstītu Pieteikumu dalībai iepirkumā saskaņā ar Nolikuma 1.pielikumā pievienoto formu. |
| **Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt pieteikumu, ja tā atšķiras no Uzņēmuma reģistrā norādītās**. |
| 3.1.2. | Pretendents ir reģistrēts normatīvajos aktos noteiktajā kārtībā. | Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 3.1.3. | Nometnes vietas atbilstība ugunsdrošības prasībām  | Pretendents iesniedz Valsts ugunsdzēsības un glābšanas dienesta atzinuma apliecinātu kopiju par nometnes vietas atbilstību ugunsdrošības prasībām, ja tādas nav, Pretendents iesniedz apliecinājumu (Nolikuma 3.pielikums), ka, ja tas tiks atzīts par uzvarētāju, līdz līguma noslēgšanai iesniegs Valsts ugunsdzēsības un glābšanas dienesta atzinuma kopiju.  |
| 3.1.4. | Nometnes gatavība uzsākt darbību | Pretendents iesniedz Veselības inspekcijas atzinuma apliecinātu kopiju, ka nometne gatava uzsākt darbību, ja tādas nav, Pretendents iesniedz apliecinājumu (Nolikuma 4.pielikums), ka, ja tas tiks atzīts par uzvarētāju, līdz līguma noslēgšanai iesniegs Veselības inspekcijas atzinuma kopiju.  |
| 3.1.5. | Nometnes vadītāja kvalifikācija | Pretendents iesniedz Valsts izglītības satura centra izsniegtu nometnes vadītāja apliecības apliecinātu kopiju, kas apliecina, ka nometnes vadītājs ir apguvis Izglītības un zinātnes ministrijas apstiprināto nometņu kursu programmu un saņēmis Valsts izglītības satura centra apliecību par programmas apguvi.  |
| 3.1.6. | Informācija par pretendenta pieredzi | Jānorāda informācija par pieredzi 3 (trīs) vasaras diennakts nometņu organizēšanā un vadīšanā (nometnes ilgums vismaz 5 dienas), t.sk. katrā līgumā Pretendents ir nodrošinājis ēdināšanas pakalpojumu, transporta pakalpojumu un nometnes vietu, telpām, materiāliem bērniem no sociālā riska grupām, kas veiktas ne vairāk kā 3 (trīs) iepriekšējos gados pirms piedāvājuma iesniegšanas dienas (Nolikuma 5. pielikums). |
| 3.1.7. | Apakšuzņēmēju piesaiste (prasība attiecas tikai uz to pretendentu, kurš pakalpojuma sniegšanā piesaistīs apakšuzņēmēju). | Ja pakalpojuma izpildei tiek piesaistīts apakšuzņēmējs, pretendents iesniedz dokumentu, no kura būtu secināms, ka apakšuzņēmējs, uz kura iespējām pretendents balstās pretendenta rīcībā nodos konkrētos resursus līguma izpildes nodrošināšanai.Papildus pretendents norāda apakšuzņēmējam nododamo darbu daļu. |

1. **PIEDĀVĀJUMĀ IEKĻAUJAMIE DOKUMENTI**

4.1.Pieteikums dalībai iepirkumā (Nolikuma 1.pielikums).

4.2. Pretendentu kvalifikācijas dokumenti noteikti Nolikuma 3.punktā.

4.3. Tehniskā specifikācija – finanšu piedāvājums (Nolikuma 2.pielikums). Tehniskajā specifikācijā – finanšu piedāvājumā cenu norāda euro (EUR) bez pievienotās vērtības nodokļa. Cenā jāiekļauj visus ar pakalpojumu saistītos izdevumus, t.sk., administratīvās izmaksas, visa veida sakaru izmaksas u.c. izdevumus, lai nodrošinātu iepirkuma līguma izpildi pilnā apjomā, nolīgtajā termiņā un atbilstošā kvalitātē.

4.4. Informācija par pretendenta pieredzi (Nolikuma 5.pielikums).

4.5. Nometnes programma (Nolikuma 2.pielikuma 12.punkts)

1. **PIEDĀVĀJUMU VĒRTĒŠANA**

5.1. **1. posms –** Piedāvājumu noformējums. Nolikuma 1.6.apakšpunktā noteikto prasību izpildes pārbaude.

* 1. **2. posms –** Pretendentu atlase. Nolikuma 3.sadaļā noteikto prasību izpildes un dokumentu pārbaude.
	2. **3.posms –** Tehniskās specifikācijas-finanšu piedāvājuma vērtēšana. Vērtējot tehnisko specifikācijas-finanšu piedāvājumu, iepirkumu komisija pārbaudīs vai ir iesniegta un parakstīta tehniskās specifikācijas-finanšu piedāvājuma forma, kā arī vai pretendenta piedāvājums atbilst tehniskās specifikācijas prasībām.
	3. **4.posms –** Piedāvājuma izvēles kritērijs. piedāvājums ar viszemāko cenu, kas atbilst pieteikumā un Tehniskajā specifikācijā – Finanšu piedāvājumā (2.pielikums) norādītajām prasībām. Piedāvājumi, kas pārsniedz Nolikuma 2.3. punktā noteikto līguma summu, tiks noraidīti.

5.5. Par iepirkumu komisijas pieņemto lēmumu pasūtītājs informēs visus pretendentus 3 (trīs) darba dienu laikā.

5.6. Pretendentu izslēgšanas noteikumu pārbaude - PIL 42.panta pirmajā daļā noteiktos pretendentu izslēgšanas gadījumus iepirkuma komisija pārbaudīts PIL 42.panta kārtībā.

1. **IEPIRKUMA LĪGUMS**

6.1. Iepirkuma līgums tiek sagatavots saskaņā ar Nolikuma 6.pielikumu, kā arī pamatojoties uz Komisijas lēmumu par iepirkuma līguma slēgšanu un iepirkuma uzvarētāja iesniegto piedāvājumu.

6.2. Ja izvēlētais pretendents atsakās slēgt līgumu, tad pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju.

6.3. Ne vēlāk kā dienā, kad stāsies spēkā attiecīgs iepirkuma līgums vai tā grozījumi, pasūtītājs savā mājas lapā internetā ievietos attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.

Pielikumā:

1.Pieteikuma veidlapa (1.pielikums) uz 1 (vienas) lapas;

2.”Tehniskā specifikācija-finanšu piedāvājums” (2.pielikums) uz 4 (četrām) lapām;

3.Apliecinājuma forma par nometnes vietas atbilstību ugunsdrošības prasībām (3.pielikums) uz 1 (vienas) lapas;

4.Apliecinājuma forma par nometnes gatavību uzsākt darbību (4.pielikums) uz 1 (vienas) lapas;

5. Informācija par pretendenta pieredzi (5.pielikums) uz 1 (vienas) lapas.

6.Līguma projekts (6.pielikums) uz 3 (trīs) lapām.

Iepirkuma komisijas priekšsēdētājs L.Kudiņš